जाहिर है कानूनविदों की इस उच्च स्तरीय कमेटी ने संवैधानिक प्रावधानों तथा पर्यावरण संरक्षण अधिनियम 2009 की व्यवस्थाओं को ध्यान में रखकर ही गंगा के संरक्षण तथा प्रबन्ध के अधिनियम का मसौदा तैयार किया था। यही मसौदा भारत सरकार को भेजा गया था। उस मसौदे की मंजूरी के लिये स्वामी ज्ञानस्वरूप सानन्द ने समय-समय पर सरकार (यू.पी.ए. और एन.डी.ए.) का ध्यान आकर्षित किया। मौजूदा सरकार को पत्र लिखे। अनशन किया और अनशन के दौरान स्वामी ज्ञानस्वरूप सानन्द का निधन हो गया। गंगा की अस्मिता के लिये उनका निधन गंगा भक्तों, पर्यावरण प्रेमियों तथा सन्त समाज द्वारा अवर्णनीय क्षति के रूप में देखा जा रहा है।